Foto: Flickr Prezidentning 4.05.2017 yildagi PF-5034-son Farmoni bilan belgilanishicha, avval eksport qilinishi taqiqlangan go‘sht va iste’molbop go‘shtli qo‘shimcha mahsulotlarni eksport qilishga endilikda O‘zbekiston Prezidenti yoki Hukumati qaroriga binoan yo‘l qo‘yiladi. Bu haqda Norma.uz xabar bermoqda. Eksport qilish taqiqlangan predmetlar va mahsulotlar ro‘yxatiga tuzatishlar kiritildi. Natijada go‘sht va iste’molbop go‘shtli qo‘shimcha mahsulotlari Prezident yoki Hukumat qarorlariga binoan eksport qilinishi mumkin. Ma’lumot uchun: ilgari mazkur tartib faqat uy parrandasining iste’molbop qo‘shimcha mahsulotlariga tatbiq etilardi, go‘sht va iste’molbop go‘shtli qo‘shimcha mahsulotlarini esa eksport qilish taqiqlangandi.